rejauldu/bengali-wikipedia huggingface dataset:
অক্ষয়কুমার বড়াল (১৮৬০ – ১৯ জুন ১৯১৯) হলেন উনিশ শতকের বাংলা সাহিত্যের অন্যতম শ্রেষ্ঠ বাঙালি কবি।   সংক্ষিপ্ত জীবনী  অক্ষয়কুমার বড়াল ১৮৬০ সালে বর্তমান ভারতের কলকাতার চোরবাগানে এক স্বর্ণব্যবসায়ীর পরিবারে জন্মগ্রহণ করেন। তাঁর পিতার নাম কালীচরণ বড়াল৷ তাঁদের আদিবাস হুগলী জেলার চন্দননগর৷সুবর্ণবণিক কথা ও কীর্তি (প্রথম খন্ড), নরেন্দ্রনাথ লাহা , কলিকাতা ওরিয়েন্টাল প্রেস লিঃ, কলিকাতা, ১৯৪০, পৃ. ৮০ তাঁর প্রাথমিক শিক্ষা শুরু হয় কলকাতার হেয়ার স্কুলে। কিন্তু পড়াশোনায় তিনি উন্নতি করতে পারেননি। স্কুল শিক্ষা তিনি সমাপ্ত করতে পারেননি। প্রাতিষ্ঠানিক শিক্ষা বেশিদূর না এগোলেও আমৃত্যু তিনি জ্ঞান আহরণে ব্রতী ছিলেন। এ হিসেবে তাকে একজন স্বশিক্ষিত মানুষ বলে আখ্যায়িত করা যায়। স্কুল ত্যাগের পর অক্ষয়কুমার দিল্লি অ্যান্ড লন্ডন ব্যাংকের হিসাব বিভাগের কর্মচারী হিসেবে কর্মজীবন শুরু করেন। এখানে কয়েক বছর চাকরি করার পর নর্থ ব্রিটিশ লাইফ ইন্স্যুরেন্স কোম্পানিতে হিসাব সচিব পদে যোগ দেন। এই পদ থেকেই তিনি অবসর গ্রহণ করেছিলেন। ১৯১৯ সালের ১৯ জুন তারিখে তিনি মৃত্যুবরণ করেন।   সাহিত্যকর্ম  হেয়ার স্কুলের ছাত্র থাকা অবস্থায় অক্ষয়কুমার বড়াল বিহারীলাল চক্রবর্তীর কবিতার প্রতি আকৃষ্ট হয়েছিলেন। বিহারীলাল ছিলেন বাংলা গীতিকবিতার প্রবর্তক। তার অণুপ্রেরণায়ই বড়াল কবিতা রচনা শুরু করেছিলেন। বঙ্গদর্শন পত্রিকার ১২৮৯ বঙ্গাব্দের অগ্রহায়ণ সংখ্যায় তার প্রথম কবিতা রজনীর মৃত্যু প্রকাশিত হয়। রবীন্দ্রনাথ ঠাকুর অক্ষয়কুমার বড়ালকে "বিহারীলালের সাক্ষাৎ ভাবশিষ্য" নামে আখ্যায়িত করেছেন। বাংলা গীতিকবিতার ইতিহাসে তিনি বড়াল কবি নামে পরিচিত। তার কাব্য রচনার মূল বিষয় ছিল নিসর্গ, সৌন্দর্যবাদ, কল্পনামূলক প্রেম, শোক এবং মানববন্দনা। নারীপ্রেমের শান্তরস তার কাব্যের প্রধান বিশেষত্ব। তিনি মৃতা স্ত্রীর স্মৃতিচারণ করে এষা কাব্যগ্রন্থটি লিখেছিলেন। তিনি মার্জিত এবং বিজ্ঞানমনস্ক চিন্তাধারার অনুসারী ছিলেন।  সুকুমার সেন এর মতে ছন্দের চাতুর্যের দিকে বেশি ঝোঁক না থাকায় ভাবের প্রকাশ অকুন্ঠিত হয়েছে। তবে ভাবাবেগের তীব্রতায় কবি ভাষার উপর সর্বত্র তীক্ষ্ণ দৃষ্টি রাখতে পারেননি।বাঙ্গালা সাহিত্যের কথা - শ্রী সুকুমার সেন - সপ্তম সংস্করণ পৃষ্ঠা: ২৫০   স্বরচিত গ্রন্থ   প্রদীপ (১৮৮৪)  কনকাঞ্জলি (১৮৮৫)  ভুল (১৮৮৭)  শঙ্খ (১৯১০)  এষা (১৯১২)  চণ্ডীদাস (১৯১৭)সেলিনা হোসেন ও নুরুল ইসলাম সম্পাদিত; বাংলা একাডেমি চরিতাভিধান; ফেব্রুয়ারি, ১৯৯৭; পৃষ্ঠা- ১।  সম্পাদিত গ্রন্থ   রাজকৃষ্ণ রায়ের কবিতা (১৮৮৭)  গিরীন্দ্রমোহিনী দাসীর অশ্রুমালা (১৮৮৭)   তথ্যসূত্র    বহিঃসংযোগ   বিষয়শ্রেণী:১৮৬০-এ জন্ম বিষয়শ্রেণী:১৯১৯-এ মৃত্যু বিষয়শ্রেণী:বাঙালি কবি বিষয়শ্রেণী:কলকাতার ব্যক্তি বিষয়শ্রেণী:বাঙালি লেখক বিষয়শ্রেণী:হেয়ার স্কুলের প্রাক্তন শিক্ষার্থী বিষয়শ্রেণী:বাঙালি পুরুষ কবি বিষয়শ্রেণী:১৯শ শতাব্দীর বাঙালি কবি বিষয়শ্রেণী:২০শ শতাব্দীর বাঙালি কবি বিষয়শ্রেণী:বাংলা ভাষার কবি বিষয়শ্রেণী:বাংলা ভাষার লেখক বিষয়শ্রেণী:বাঙালি হিন্দু বিষয়শ্রেণী:পশ্চিমবঙ্গের লেখক বিষয়শ্রেণী:পশ্চিমবঙ্গের কবি বিষয়শ্রেণী:ভারতীয় কবি বিষয়শ্রেণী:ভারতীয় পুরুষ কবি বিষয়শ্রেণী:ভারতীয় পুরুষ লেখক বিষয়শ্রেণী:২০শ শতাব্দীর ভারতীয় লেখক বিষয়শ্রেণী:১৯শ শতাব্দীর ভারতীয় লেখক বিষয়শ্রেণী:১৯শ শতাব্দীর ভারতীয় কবি বিষয়শ্রেণী:২০শ শতাব্দীর ভারতীয় কবি বিষয়শ্রেণী:১৯শ শতাব্দীর বাঙালি বিষয়শ্রেণী:২০শ শতাব্দীর বাঙালি বিষয়শ্রেণী:১৯শ শতাব্দীর পুরুষ লেখক বিষয়শ্রেণী:হিন্দু কবি বিষয়শ্রেণী:পুরুষ কবি বিষয়শ্রেণী:১৯শ শতাব্দীর কবি বিষয়শ্রেণী:২০শ শতাব্দীর কবি
আবদুল মজিদ (জন্ম: ৮ অক্টোবর ১৯৫০) একজন বাংলাদেশী শিক্ষক ও রাজনীতিবিদ। তিনি কুমিল্লা-২ আসনের সংসদ সদস্য ছিলেন।   প্রারম্ভিক জীবন  আবদুল মজিদ ১৯৫০ সালের ৮ অক্টোবর কুমিল্লার হোমনা উপজেলার জয়নগর গ্রামে জন্মগ্রহণ করেন। তার বাবার নাম তোতা মিয়া ও মায়ের নাম ফিরোজা বেগম। তিনি ঢাকা বিশ্ববিদ্যালয় থেকে ফলিত গণিতে স্নাতকোত্তর ডিগ্রি অর্জন করেন।   কর্মজীবন  লেখাপড়া শেষে আবদুল মজিদ কুমিল্লার মুরাদনগরের একটি কলেজে প্রভাষক পদে যোগদানের মাধ্যমে শিক্ষকতায় প্রবেশ করেন।শিক্ষকতা জীবনে তিনি দীর্ঘদিন অধ্যাপক ও অধ্যক্ষ হিসেবে দায়িত্বপালন করেছেন।  ১৯৮৮ সালে তিনি পাঠ্যবইয়ের সহায়ক পুস্তক হিসেবে "পপি গাইড" প্রকাশ করা শুরু করেন। বড় মেয়ে নাহরিন ফারহানা (পপি)র নামানুসারে গাইডটির নামকরণ করা হয়। ৯০-এর দশকে জনপ্রিয় হয়ে ওঠা এই গাইডটির প্রকাশনা ২০১৩ সালে বন্ধ হয়ে যায়।  তিনি কুমিল্লায় অধ্যাপক আব্দুল মজিদ কলেজ, রেহানা মজিদ মহিলা কলেজ, অধ্যক্ষ আবদুল মজিদ মডেল স্কুল এন্ড কলেজসহ বেশ কিছু শিক্ষাপ্রতিষ্ঠান প্রতিষ্ঠা করেন।   রাজনৈতিক জীবন  আবদুল মজিদ ১৯৯৬ সালে আওয়ামী লীগে যোগ দানের মাধ্যমে রাজনীতিতে সম্পৃক্ত হন। হোমনা উপজেলা আওয়ামী লীগের জ্যেষ্ঠ সহসভাপতি ও আহ্বায়ক হিসেবে কাজ করার পর ২০০৪ সালে তিনি হোমনা উপজেলা আওয়ামী লীগের সভাপতি হিসেবে নির্বাচিত হন।  ২০০৮ সালে অনুষ্ঠিত নবম জাতীয় সংসদ নির্বাচনে আবদুল মজিদ কুমিল্লা-২ আসনে প্রথমবারের মতো আওয়ামী লীগের মনোনয়ন নিয়ে প্রার্থী হন। নির্বাচনে তিনি এম কে আনোয়ারের কাছে পরাজিত হন। ২০১৪ সালে তিনি আওয়ামী লীগের মনোনয়ন পেলেও পরবর্তীতে মহাজোটের শরিক দল জাতীয় পার্টিকে আসনটি ছেড়ে দিতে হয়। ২০১৮ সালের একাদশ জাতীয় সংসদ নির্বাচনে আবদুল মজিদ দলীয় মনোনয়ন না পাওয়ায়, স্বতন্ত্র প্রার্থী হিসেবে মনোনয়নপত্র জমা দিলেও তা বাতিল হয়ে যায়।  ২০২৪ সালের দ্বাদশ জাতীয় সংসদ নির্বাচনে তিনি স্বতন্ত্র প্রার্থী হিসেবে প্রতিদ্বন্দ্বিতা করেন এবং আওয়ামী লীগ মনোনীত সেলিমা আহমাদকে হারিয়ে কুমিল্লা-২ আসনের সংসদ সদস্য নির্বাচিত হন।   ব্যক্তিগত জীবন  আবদুল মজিদের স্ত্রী রেহানা বেগম একজন শিক্ষক ও রাজনীতিবিদ। তিনি হোমনা উপজেলা পরিষদের চেয়ারম্যান হিসেবে দায়িত্ব পালন করছেন। তাদের ৩ মেয়ে। বড় মেয়ে নাহরিন ফারহানা (পপি)ও শিক্ষকতা পেশায় জড়িত।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৫০-এ জন্ম বিষয়শ্রেণী:কুমিল্লা জেলার রাজনীতিবিদ বিষয়শ্রেণী:দ্বাদশ জাতীয় সংসদ সদস্য বিষয়শ্রেণী:দ্বাদশ জাতীয় সংসদের স্বতন্ত্র সদস্য বিষয়শ্রেণী:বাংলাদেশী শিক্ষায়তনিক বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশ আওয়ামী লীগের রাজনীতিবিদ
ইন্ডিয়ান ফিজিক্যাল সোসাইটি হল ভারতের পদার্থবিদদের এক পেশাগত সংগঠন। এটি ১৯৩৪ খ্রিস্টাব্দে ভারতীয় পদার্থবিজ্ঞানী মেঘনাদ সাহা কর্তৃক আনুষ্ঠানিকভাবে  কলকাতায় প্রতিষ্ঠিত হয়েছিল ।  সংগঠনটির উদ্দেশ্য হল - বিজ্ঞানের অগ্রগতি প্রচার করা বিশেষ করে ভারতে পদার্থবিজ্ঞানের  বিশুদ্ধ ও ফলিত উভয় শাখার প্রয়োজনীয় ও উপযোগী বিষয়বস্তু, গবেষণার বিষয়, বই, জার্নাল, কার্যধারাসহ পত্রাদি প্রকাশ করা, সেমিনার বা সম্মেলন করা, তরুণ বিজ্ঞানীদের উৎসাহিত করা, সরকারী সংস্থাগুলিকে পরামর্শ প্রদান এবং বৈজ্ঞানিক গবেষণার উন্নতির জন্য তহবিল, অনুদান এবং এন্ডোয়মেন্টগুলি সুরক্ষিত রাখা  এবং সুষ্ট পরিচালনা করা।  সংগঠনটির সদর দপ্তর কলকাতার যাদবপুরের  ইন্ডিয়ান অ্যাসোসিয়েশন ফর দ্য কালটিভেশন অব সায়েন্সে অবস্থিত।   তথ্যসূত্র   বিষয়শ্রেণী:পদার্থবিজ্ঞান সংস্থা বিষয়শ্রেণী:পদার্থবিজ্ঞান সমিতি বিষয়শ্রেণী:১৯৩৪-এ কলকাতায় প্রতিষ্ঠিত বিষয়শ্রেণী:১৯৩৪-এ ভারতে প্রতিষ্ঠিত বিষয়শ্রেণী:ভারত ভিত্তিক বৈজ্ঞানিক সংগঠন
কৃথিকা জয়কুমার একজন ভারতীয় চলচ্চিত্র অভিনেত্রী এবং শাস্ত্রীয় নৃত্যশিল্পী । তিনি দক্ষিণ ভারতের ছবিতে অভিনয় করেন।   পেশা  কৃথিকা জয়কুমার সাত বছর বয়স থেকেই ভরতনাট্যম অনুশীলন শুরু করেছিলেন। তিনি বেঙ্গালুরুতে গুরু শ্রী মিঠুন শ্যামের অধীনে প্রশিক্ষণ নেন। তিনি যখন তিরুবনন্তপুরমের একটি অনুষ্ঠানে পারফর্ম করছিলেন তখন মালায়ালাম চলচ্চিত্র পরিচালক বালু কিরিয়থ তাকে সিনেমায় অভিনয়ের জন্য রাজি করিয়েছিলেন । পরে তার অডিশন হয় এবং তাকে  দ্রাশ্যাম চলচ্চিত্রের ভেঙ্কটেশ দাগ্গুবতির কন্যার ভূমিকার জন্য নির্বাচন করা হয়েছিল, এটি একটি তেলুগু মালায়ালম ছবি দ্রিশ্যমের পুনর্নির্মাণ ছিল।  তিনি চলচ্চিত্রের মাধ্যমে স্বীকৃতি পেয়েছিলেন।    চলচ্চিত্রের তালিকা   বছর  শিরোনাম  ভূমিকা  ভাষা  মন্তব্য  ২০১৪  দ্রাশ্যাম  আঞ্জু  তেলুগু  ২০১৫  মুষ্টিযোদ্ধা  কমলা  কন্নড  ২০১৫  বিনয়ায় রামায়া  Janaki  তেলুগু  ২০১৬  রোজুলু মারাই  Aadya  ২০১৬  ইন্ট্লো দেইয়াম নেকেম ভইম  ইন্ধুমথি  ২০১৯  কাভাচ্ছা  কন্নড   সান্থানা দেওয়ান  তামিল  চলচ্চিত্রায়ন চলছে    তথ্যসূত্র    বহিঃসংযোগ      বিষয়শ্রেণী:জীবিত ব্যক্তি বিষয়শ্রেণী:তামিল চলচ্চিত্র অভিনেত্রী বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:বেঙ্গালুরুর অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় নৃত্যশিল্পী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:কর্ণাটকের নৃত্যশিল্পী বিষয়শ্রেণী:ভারতীয় নারী শাস্ত্রীয় নৃত্যশিল্পী বিষয়শ্রেণী:ভরতনাট্যম নৃত্যশিল্পী বিষয়শ্রেণী:ভারতীয় ধ্রুপদী নৃত্যের অভিনয়শিল্পী বিষয়শ্রেণী:কর্ণাটকের নারী শিল্পী বিষয়শ্রেণী:২১শ শতাব্দীর ভারতীয় নারী শিল্পী বিষয়শ্রেণী:১৯৯৭-এ জন্ম
ভূকশিমইল ইউনিয়ন বাংলাদেশের সিলেট বিভাগের মৌলভীবাজার জেলার কুলাউড়া উপজেলার একটি ইউনিয়ন।   অবস্থান ও সীমানা    ইতিহাস    গ্রাম তালিকা সমূহ   ২১টি গ্রাম নিয়ে ২নং ভুকশিমইল ইউনিয়ন গঠিত।    শশারকান্দি  বাদেভুকশিমইল (পশ্চিমাংশ)   বাদে ভুকশিমইল (পূর্বাংশ)   জাব্দা  মুক্তাজিপুর  কালেশার   ভুকশিমইল (পশ্চিমাংশ)   ভুকশিমইল (পূর্বাংশ)   কানেহাত   কাড়েরা  বড়দল   চিলারকান্দি   জালালপুর   মদনগৌরী   মহেষগৌরী  গৌড়করণ   নবীপুর   কুরবানপুর   সাদিপুর (উত্তরাংশ)   সাদিপুর (দক্ষিনাংশ)  মীরশংকর   আয়তন ও জনসংখ্যা    শিক্ষা  শিক্ষার হার :  শিক্ষা প্রতিষ্ঠান   দর্শনীয় স্থান  হাকালুকি হাওর, শাহরাখালের ঢের,গোগালি ব্রীজ শাহরাখালের মাজার ও ভূকশিমইল স্কুল এন্ড কলেজ,ফানাই নদী।   উল্লেখযোগ্য ব্যক্তিত্ব: প্রফেসর ড. তাজ উদ্দিন আহমেদ    জনপ্রতিনিধি  বর্তমান চেয়ারম্যান- মো: আজিজুর রহমান +চেয়ারম্যানগণের তালিকাক্রমিকনামমেয়াদ০১মদরিছ আলী ২০ মার্চ ১৯৬০-১৩ মার্চ ১৯৭২০২নওয়াব আলী ২৭ ফেব্রুয়ারি ১৯৭৪-২ মার্চ ১৯৭৭০৩আব্দুল লতিফ ৩ মার্চ ১৯৭৭-১ মার্চ ১৯৮৪০৪আববাছ আলী১ মার্চ ১৯৮৪-২০ আগস্ট ১৯৮৮০৫এম সোলায়মান২১ আগস্ট ১৯৮৮-৬ এপ্রিল ১৯৯৩০৬মো: রফিকুল ইসলাম রেনু ৭ এপ্রিল ১৯৯৩-৪ মার্চ ২০০৩০৭সিরাজ উদ্দিন আহমদ বাদশাহ্৫ মার্চ ২০০৩-৫ জানুয়ারি ২০০৫০৮সিরাজ উদ্দিন আহমদ বাদশাহ্ ৩ মার্চ ২০০৫-৩১ জুলাই ২০১১ ০৯মো: রফিকুল ইসলাম রেনু ৩১ জুলাই২০১১-৩১ জুলাই ২০১৬১০মো: আজিজুর রহমান৩১ জুলাই ২০১৬-বর্তমান   আরও দেখুন    তথ্যসূত্র   বিষয়শ্রেণী:কুলাউড়া উপজেলার ইউনিয়ন
ডান|থাম্ব|240x240পিক্সেল| ভার্ননের বাড়ি: আরডিংটন হাউস, বার্কশায়ারের ওয়ান্টেজের কাছে। লেস্টার ভিনি ভার্নন (১৭৯৮ - ১৪ এপ্রিল ১৮৬০)  বার্কশায়ারের একজন ব্রিটিশ কনজারভেটিভ পার্টির রাজনীতিবিদ ছিলেন।  তিনি মূলত লেস্টার ভিনি স্মিথ ছিলেন। ১৮৫৩ সালের জুন মাসে কেন্টের চাথামের উপনির্বাচনে সংসদ সদস্য (এমপি) নির্বাচিত হন, ১৮৫২ সালের সাধারণ নির্বাচনের ফলাফল পিটিশনের ভিত্তিতে বাতিল হওয়ার পর। ভার্ননের উপ-নির্বাচনে বিজয় নিজেই একটি পিটিশনের বিষয় ছিল, যা তিনি রক্ষা করেননি, কিন্তু পিটিশনটি পরবর্তীতে প্রত্যাহার করা হয়।Craig, op. cit., page 83  পরবর্তী সাধারণ নির্বাচনে, ১৮৫৭ সালে, তিনি বার্কশায়ারের পরিবর্তে দাঁড়িয়েছিলেন, যেখানে একটি আসনও জিততে পারেননি।Craig, op. cit., page 351 ১৮৫৯ সালের সাধারণ নির্বাচনে দুই বছরের অনুপস্থিতির পর তিনি হাউস অফ কমন্সে ফিরে আসেন, যখন বার্কশায়ারের ৩ জন সংসদ সদস্য বিনা প্রতিদ্বন্দ্বিতায় নির্বাচিত হন। পরের বছর ৬১ বছর বয়সে তিনি মারা যান।  তার চাচা রবার্ট ভার্ননের কাছ থেকে তিনি উত্তরাধিকারসূত্রে পেয়েছিলেন আরডিংটন হাউস, বার্কশায়ারের আরডিংটনে।   তথ্যসূত্র    বহিঃসংযোগ      WorldCat page বিষয়শ্রেণী:বার্কশায়ারের যুক্তরাজ্যের সংসদ সদস্য বিষয়শ্রেণী:যুক্তরাজ্যের সংসদ সদস্য ১৮৫৯-১৮৬৫ বিষয়শ্রেণী:যুক্তরাজ্যের সংসদ সদস্য ১৮৫৭-১৮৫৯ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:১৮৬০-এ মৃত্যু বিষয়শ্রেণী:১৭৯৮-এ জন্ম
শ্রীদম পাল (মৃত্যু:১২ অক্টোবর ১৯৮৮) ছিলেন একজন ভারতীয় রাজনীতিবিদ। ১৯৮৮ সাল পর্যন্ত তিনি ত্রিপুরা উপজাতি অঞ্চলের স্বায়ত্তশাসিত জেলা পরিষদের সদস্য ছিলেন এবং ভারতের কমিউনিস্ট পার্টি (মার্কসবাদী) প্রতিনিধিত্ব করেছিলেন। Sharma, Suresh K., and Usha Sharma. Documents on North-East India: An Exhaustive Survey. New Delhi: Mittal Publications, 2006. pp. 133-134  ১৯৮৮ সালের ১২ ই অক্টোবর বীরচন্দ্র মনুতে ভারতীয় জাতীয় কংগ্রেসের কর্মীরা একটি সিপিআই (এম) দলের কার্যালয় উদ্বোধনকালে এক হামলায় শ্রীদম পাল মারা গিয়েছিলেন।    তথ্যসূত্র   বিষয়শ্রেণী:জন্মের বছর অনুপস্থিত বিষয়শ্রেণী:১৯৮৮-এ মৃত্যু বিষয়শ্রেণী:ভারতের কমিউনিস্ট পার্টি (মার্ক্সবাদী) এর রাজনীতিবিদ বিষয়শ্রেণী:ত্রিপুরার রাজনীতিবিদ বিষয়শ্রেণী:গুপ্তহত্যার শিকার ভারতীয় রাজনীতিবিদ বিষয়শ্রেণী:ত্রিপুরার ভারতের কমিউনিস্ট পার্টি (মার্ক্সবাদী) এর রাজনীতিবিদ বিষয়শ্রেণী:১৯৮৮-এ গুপ্তহত্যার শিকার রাজনীতিবিদ বিষয়শ্রেণী:১৯৮০-এর দশকে গুপ্তহত্যার শিকার এশীয় রাজনীতিবিদ
থাম্ব|আব্দুল জহির আব্দুল জহির (৩ মে ১৯১০ — ২১ অক্টোবর ১৯৮২) ৭০ এর দশকে আফগানিস্তানের প্রধানমন্ত্রী ছিলেন। তিনি আফগানিস্তানের লেহমান প্রদেশে পশতুন সম্প্রদায়ে জন্মগ্রহণ করেন। আব্দুল জহির কাবুলে মাধ্যমিক বিদ্যালয় ও যুক্তরাষ্ট্রের বিশ্ববিদ্যালয়ে পড়াশোনা করেন। তিনি কলাম্বিয়া বিশ্ববিদ্যালয় থেকে ডক্টর অব মেডিসিন এবং জনস্ হপকিনস বিশ্ববিদ্যালয় থেকে জনস্বাস্থ্যের ওপর মাস্টার্স ডিগ্রি অর্জন করেন। জহির একজন ডাক্তার হিসেবে আফগানিস্তানে ফিরে আসেন, কিন্তু এখানে তিনি রাজনীতিতে জড়িয়ে পড়েন। তার রাজনৈতিক জিবনে তিনি আফগানিস্তানের স্বাস্থ্যমন্ত্রী, আইনসভার প্রেসিডেন্ট এবং ইতালি ও পাকিস্তানে আফগানিস্তানের রাষ্ট্রদূত হিসেবে দায়িত্ব পালন করেন। এছাড়া তিনি সবচেয়ে গুরুত্বপূর্ণ ১৯৭১ সাল থেকে ১৯৭২ সাল পর্যন্ত আফগানিস্তানের প্রধানমন্ত্রীর দায়িত্ব পালন করেন। তিনি প্রধানমন্ত্রীর পদ থেকে পদত্যাগ করার কয়েক মাস পর আফগানিস্তানের রাজা মোহাম্মদ জহির শাহ্'কে ক্ষমতাচ্যূত করা হয়। ফলে আব্দুল জহিরকে রাজনীতি থেকে অবসর গ্রহণ করতে হয়।  জহিরের সহধর্মিণী ক্যূরাইশা এবং তাদের চার সন্তান ছিল। তার ছেলে আহমেদ জহির বিখ্যাত সঙ্গীত শিল্পী ছিলেন, যিনি ১৯৭৯ গাড়ি দূর্ঘটনায় মারা যান। তার কন্যা জহিরা জহির যুক্তরাষ্ট্রের ওয়াশিংটনে হেয়ারড্রসার হিসেবে কর্মরত আছেন। তার জ্যেষ্ঠ্য সন্তান আসিফ জহিরও (১৯৩২-২০০০) রাজনীতিতে সক্রিয় ছিলেন। তিনি আফগানিস্তানের পল্লী উন্নয়ন ও পূনর্বাসন মন্ত্রী ও কুয়েত ও ইতালিতে আফগানিস্তানের রাষ্ট্রদূতের দায়িত্ব পালন করেন। মন্ত্রী হিসেবে পদত্যাগ করার পর তিনি পাকিস্তানের পেশোয়ারে বসবাস শুরু করেন, যেখানে তিনি আফগান ন্যাশনাল মুভমেন্ট (এএনএম) নামের রাজনৈতিক জোট গঠনের মাধ্যমে আফগানিস্তানে শান্তির পক্ষে প্রচারণা চালান। আব্দুল জহিরের সর্বকনিষ্ঠ সন্তান, বিলকিস জহির বর্তমানে জার্মানিতে বসবাস করছেন এবং সেখানে তিনি একটি বিউটি পার্লার পরিচালনা করছেন।   তথ্যসূত্র    বহিঃসংযোগ   Zahira's School - My Story  বিষয়শ্রেণী:আফগানিস্তানের প্রধানমন্ত্রী বিষয়শ্রেণী:১৯১০-এ জন্ম বিষয়শ্রেণী:১৯৮২-এ মৃত্যু বিষয়শ্রেণী:জনস হপকিন্স বিশ্ববিদ্যালয়ের প্রাক্তন শিক্ষার্থী বিষয়শ্রেণী:১৯৮৩-এ মৃত্যু বিষয়শ্রেণী:পশতু ব্যক্তি বিষয়শ্রেণী:আফগান কূটনীতিবিদ বিষয়শ্রেণী:পাকিস্তানে আফগান প্রবাসী বিষয়শ্রেণী:আফগানিস্তানের মন্ত্রী বিষয়শ্রেণী:পাকিস্তানে আফগানিস্তানের রাষ্ট্রদূত
থাম্ব|300px|মানচিত্রে 'গাঢ় নীল' রঙে ভারতের উত্তর-পূর্ব আঞ্চলিক পরিষদ  উত্তর-পূর্ব আঞ্চলিক পরিষদ হল একটি আঞ্চলিক পরিষদ যার মধ্যে উত্তরপূর্ব ভারতের আসাম, অরুণাচল প্রদেশ, মণিপুর, মেঘালয়, মিজোরাম, নাগাল্যান্ড, সিকিম এবং ত্রিপুরা রাজ্য অন্তর্ভুক্ত।http://interstatecouncil.nic.in/iscs/genesis/http://interstatecouncil.nic.in/iscs/wp-content/uploads/2016/08/states_reorganisation_act.pdf  রাজ্যগুলিকে ছয়টি অঞ্চলে দলভুক্ত করে আঞ্চলিক পরিষদ গঠন করা হয় যাতে এই রাজ্যেগুলির মধ্যে সহযোগিতা বৃদ্ধির জন্য একটি উপদেষ্টা পরিষদ থাকে। রাজ্য পুনর্গঠন আইন, ১৯৫৬-এর অংশ-৩-এর মাধ্যমে পাঁচটি আঞ্চলিক পরিষদ স্থাপন করা হয়েছিল। পরে আঞ্চলিক পরিষদ আইন, ১৯৭১ দ্বারা উত্তর-পূর্ব আঞ্চলিক পরিষদ গঠিত হয়, যেটি উত্তর-পূর্ব ভারতের রাজ্যগুলির বিশেষ সমস্যাগুলি সুরাহা করে।  নিচে অন্য পাঁচটি আঞ্চলিক পরিষদের নাম দেয়া হল:   আরও দেখুন   মধ্য আঞ্চলিক পরিষদ  উত্তর আঞ্চলিক পরিষদ  দক্ষিণ আঞ্চলিক পরিষদ  পূর্ব আঞ্চলিক পরিষদ  পশ্চিম আঞ্চলিক পরিষদ   তথ্যসূত্র   বিষয়শ্রেণী:উত্তর-পূর্ব ভারত বিষয়শ্রেণী:ভারতের সরকারি সংস্থা বিষয়শ্রেণী:১৯৭১-এ প্রতিষ্ঠিত সরকারি সংস্থা বিষয়শ্রেণী:শিলং
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  Ashiq Shawon (আলাপ) ০৫:৪৬, ১০ নভেম্বর ২০২১ (ইউটিসি) বাংলাদেশ গণ অধিকার পরিষদ   – (অপসারণের প্রস্তাবনা দেখুনলগ দেখুন) () এই রাজনৈতিক দলটি এখনো কোন সংসদ নির্বাচন বা জাতীয় পর্যায়ের নির্বাচনে অংশ নেয়নি, নির্বাচন কমিশনে নিবন্ধিতও নয়। নিবন্ধটি WP:GNG নীতিমালাও পূর্ণ করে না। বেশ কয়েকবার দ্রুত অপসারণ করা হয়েছে, নিবন্ধটি অপসারণ পূর্বক তৈরি সুরক্ষিত করা হউক —শাকিল (আলাপ · অবদান) ১৭:১৭, ২৮ অক্টোবর ২০২১ (ইউটিসি)  উল্লেখ্য পূর্বে গণ অধিকার পরিষদ নামে তৈরি করা হয়েছে —শাকিল (আলাপ · অবদান) ১৭:২৩, ২৮ অক্টোবর ২০২১ (ইউটিসি)  WP:TOOSOON, অপসারণ অথবা বাংলাদেশ সাধারণ ছাত্র অধিকার সংরক্ষণ পরিষদ নিবন্ধে পুনর্নির্দেশ করা হোক। — ইয়াহিয়া (আলাপ • অবদান) - ১৯:১৪, ২৮ অক্টোবর ২০২১ (ইউটিসি)  মন্তব্য দলটি বেশ ভালোই গণমাধ্যমে এসেছিল, তাই অপসারণ করা উচিত হবে না। https://www.google.com/search?q=%E0%A6%AC%E0%A6%BE%E0%A6%82%E0%A6%B2%E0%A6%BE%E0%A6%A6%E0%A7%87%E0%A6%B6+%E0%A6%97%E0%A6%A3+%E0%A6%85%E0%A6%A7%E0%A6%BF%E0%A6%95%E0%A6%BE%E0%A6%B0+%E0%A6%AA%E0%A6%B0%E0%A6%BF%E0%A6%B7%E0%A6%A6&tbm=nws, Notbrev (আলাপ) ০৫:৪৮, ১ নভেম্বর ২০২১ (ইউটিসি)   প্রস্তাবনা অনুযায়ী । -- Prodipto Deloar (আলাপ • অবদান • লগ) ০৫:৫৩, ১ নভেম্বর ২০২১ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
thumb|২০-১১-২০১০ এ অস্ট্রেলিয়ার ভিয়েনাতে জাতিসংঘের 'শিশু দিবস' উপলক্ষে আয়োজিত স্মার্ট মব স্মার্ট মব হচ্ছে (ইংরেজিঃ smart mob), যা মবের আসল ধারণা থেকে ভিন্ন, একটি দল, যারা নিজেদের ক্রমবর্ধমান নেটওয়ার্কের মাধ্যমে, মানুষকে তথ্য বা অন্য কিছুর সাথে যুক্ত করায় এবং যেকোন ভাবে সামাজিক সমন্বয়তা সৃষ্টির মাধ্যমে বুদ্ধিদীপ্ততা ও দক্ষতার স্বাক্ষর রাখে।  হাওয়ার্ড রিংগোল্ড তার বই "স্মার্ট মবস: দ্যা নেক্সট সোশ্যাল রেভলিউশান" এ স্মার্ট মবের ধারনাটি প্রথম নিয়ে আসেন। রিংগোল্ডের মতে, স্মার্ট মব হচ্ছে যোগাযোগ প্রযুক্তির ধারাবাহিক উন্নতির ইঙ্গিত, যা মানুষের ক্ষমতায়ন বৃদ্ধি করবে। ২০০২ সালে স্মার্ট মব ধারনাটি নিউইয়র্ক টাইমসে "ইয়ার ইন আইডিয়াজ" শিরোনামে গুরুত্বের সাথে প্রকাশিত হয়।  এইসমস্ত উঠতি প্রযুক্তির মধ্যে রয়েছে ইন্টারনেট, কম্পিউটার-মাধ্যম যোগাযোগ যেমন ইন্টারনেট রিলে চ্যাট এবং তারবিহীন ডিভাইস যেমন মোবাইল ফোন, পারসোনাল ডিজিটাল এসিস্ট্যান্ট (পিডিএ)। ইদানীংকালে পিয়ার-টু-পিয়ার নেটওয়ার্ক এবং ইউবিকিউটাস কম্পিউটিং এর মত পদ্ধতিসমুহ স্মার্ট মব আয়োজন এবং তথ্য ছড়ানোর পদ্ধতি পরিবর্তন করে দিচ্ছে।  স্মার্ট মব মাঝে মাঝে দক্ষভাবে কিছু ডিস্প্যাচার বা আরাম্ভকের দ্বারা নিয়ন্ত্রিত হয়, যারা মবিং ব্যবস্থাটিকে নিয়ন্ত্রণ করে (যেমনঃ যাদের কাছে বিভিন্ন মানুষের যোগাযোগ তালিকা আছে এবং যাদের কাছে অন্যের কাছে তাৎক্ষনিক ম্যাসেজ বা বার্তা পাঠানোর মাধ্যম আছে)।  এক্ষেত্রে স্মার্ট মবিংএর সাথে যুক্ত সবার অন্যতম প্রবণতা হচ্ছে এখানে শরীরের সুনির্দিষ্ট গতিবিধি ও নড়াচড়ার বিষয়টিকে লুকিয়ে রাখার চেষ্টা করা হয় এবং এই ধরনের ঘটনা ইন্টারনেটের মত যায়গায় আলোচনা করা হয় না।  ফ্ল্যাশ মবের সাথে সম্পর্ক ফ্ল্যাশ মব হচ্ছে স্মার্ট মবের একটি সুনির্দিষ্ট দিক, যেখানে হঠাৎ করে জনাকীর্ণ স্থানে অত্যন্ত স্বল্প সময়ের জন্যে অপ্রচলিত, দৃশ্যত উদ্দেশ্যহীনভাবে একদল মানুষ বিনোদনমূলক কর্মকাণ্ড করে থাকে, এবং তারপর সবাই বিচ্ছিন্ন ভাবে বিভিন্ন স্থানে ছড়িয়ে গিয়ে প্রস্থান ঘটায়। স্মার্ট মব থেকে অনুপ্রাণিত হয়ে ফ্ল্যাশ মব বিষয়টি এসেছে বলে দাবি করা হয়।wordspy.com , flash mob ফ্ল্যাশ মবের উদ্ভাবনের সময় থেকে শুরু করে এটি এখন পর্যন্ত বিভিন্ন সময় সংবাদ মাধ্যম এবং প্রচারকারী বা প্রোমটারদের দ্বারা ব্যবহৃত হয়ে আসছে, যেটি আসলে স্মার্ট মবের কাছাকাছি একটি বিষয়।  তথ্যসূত্র   বিষয়শ্রেণী:সাংগঠনিক সম্প্রদায় বিষয়শ্রেণী:পদ্ধতিগত ঝুঁকির ব্যবহারিক ও সামাজিক মত বিষয়শ্রেণী:সামাজিক তথ্য প্রক্রিয়াজাতকরণ বিষয়শ্রেণী:জন মনোবিজ্ঞান বিষয়শ্রেণী:সমষ্টিগত বুদ্ধিমত্তা
মাইহার ঘরানা হচ্ছে ভারতীয় শাস্ত্রীয় সঙ্গীতের খেয়াল অঙ্গে যন্ত্র সঙ্গীত বাজানোর একটি ধরন যার জন্ম হয়েছিল বিংশ শতাব্দীর প্রথম দিকে। এ ঘরানার একটি প্রচণ্ড প্রভাব গত পঞ্চাশ বছর ধরে দেখা গেছে ভারতীয় শাস্ত্রীয় যন্ত্র সঙ্গীতে। মূলত রামপুর ঘরানার মধ্যে থেকেই মাইহার ঘরানার সৃষ্টি হয়েছে। রামপুর ঘরানার বিলম্বিত লয়ের গৎ মসিদখানী গৎ এবং দ্রুৎ লয়ের গৎ রাজাখানী গৎ হতেই এই মাইহার ঘরানার সাঙ্গীতিক রূপ বা ধরন গ্রহণ করা হয়েছে। মাইহার ঘরানার সাঙ্গীতিক সৃজনশীলতা এবং এর সৌন্দর্য কৌশল চূড়ান্ত বিকশিত হয়েছিল বাবা আচার্য আলাউদ্দীন খান সাহেবের হাতে। রামপুর ঘরানার সঙ্গীতই শিখিয়েছেন আচার্য আলাউদ্দিন খান সাহেব, তবে তাতে তাঁর যন্ত্র সঙ্গীতের নিজস্ব খেয়াল অঙ্গের প্রাধান্য বজায় থাকতো। তাঁর বেশির ভাগ শিষ্যই পরবর্তীকালে নিজস্ব ক্ষেত্রে প্রতিষ্ঠান হিসেবে নিজেদেরকে স্থাপিত করেছেন, এবং পান্ডিত্য দিয়ে সঙ্গীত জগৎকে সমৃদ্ধ করেছেন। এঁদের মধ্যে বিখ্যাত হলেন সরোদে তাঁর পুত্র ওস্তাদ আলী আকবর খান, সুরবাহারে তাঁর কন্যা অন্নপূর্ণা দেবী, সেতারে জামাতা পণ্ডিত রবি শংকর ও পণ্ডিত নিখিল ব্যানার্জী, বাঁশীতে পান্নালাল ঘোষ।  অন্যান্য সঙ্গীত ঘরানার স্রষ্টাদের মতো বাবা আচার্য আলাউদ্দিন খান সাহেব কোন সঙ্গীত ঘরানা হতে আসেন নি। তবে তাঁর পরিবারের অনেকেই সঙ্গীতের সঙ্গে যুক্ত ছিলেন। তিনি তার সময়ের শ্রেষ্ঠ বীণকার রামপুর সেনী বীণকার ঘরানার ওস্তাদ মোহাম্মদ ওয়াজির খানের কাছে দীক্ষা নিয়েছেন। এই দীক্ষা হতেই বাবা আচার্য আলাউদ্দিন খান সাহেব যন্ত্র সঙ্গীতে নিজস্ব স্টাইলের সৃষ্টি করেছেন, যা খেয়াল ও ধ্রুপদ অঙ্গের সঙ্গীতকে এক অপূর্ব সম্মিলন ঘটিয়ে মাইহার ঘরানার রূপ দিয়েছেন।  মাইহার ঘরানায় মূলত শাস্ত্রীয় সঙ্গীতের রাগই বাজানো হয়; তবে তাঁর সাঙ্গীতিক ধরনে ভিন্নতা প্রকাশ পায়। প্রথম অংশের আলাপ অঙ্গে মূলত রাগের সৃজনশীলতাকে ফুটিয়ে তোলা হয়। এরপর একটি বা দুটি গৎ তবলার সাথে বাজানো হয়। দ্বিতীয় অংশে শিল্পীরা তবলার তালের সাথে গৎ এর বিভন্ন ধরনের উপর ভিত্তি করে রাগের রূপ প্রকাশ করেন।   মাইহার ঘরানার প্রধান প্রধান শিল্পী   বাবা আচার্য আলাউদ্দীন খান সাহেব  অন্নপূর্ণা দেবী  ওস্তাদ আলী আকবর খান  পণ্ডিত রবি শংকর  পণ্ডিত নিখিল ব্যানার্জী  পণ্ডিত পান্নালাল ঘোষ  পার্থ সারথী  পণ্ডিত বিষ্ণু মোহন ভাট  পণ্ডিত জি. এস. সচদেব  আশীষ খান  জামালউদ্দিন ভারতীয়া  পণ্ডিত কমল মল্লিক  তেজেন্দ্রনারায়ণ মজুমদার   তথ্যসূত্র    মিউজিক নির্ভানা    বিষয়শ্রেণী:ভারতীয় শাস্ত্রীয় সঙ্গীত
ইসলামিয়া সরকারি উচ্চ বিদ্যালয়, ঢাকা বাংলাদেশের ঢাকায় অবস্থিত একটি সরকারি মাধ্যমিক বিদ্যালয়। বিদ্যালয়টি ১৮৭৪ খ্রিষ্টাব্দে ঢাকা মোহসিনীয়া মাদ্রাসা হিসেবে প্রতিষ্ঠিত হয় এবং ১৯৬৮ খ্রিষ্টাব্দে মাধ্যমিক বিদ্যালয় হিসেবে প্রতিষ্ঠিত হয়। বিদ্যালয়টি ঢাকার কবি নজরুল সরকারি কলেজের এলাকায় অবস্থিত।   ইতিহাস  ১৮৭৪ খ্রিষ্টাব্দে ঢাকা মোহসিনীয়া মাদ্রাসা বা ঢাকা মাদ্রাসা প্রতিষ্ঠিত হয়। নিউ স্কিম মাদ্রাসা শিক্ষাব্যবস্থা চালু করার পর যা ১৯৬২ খ্রিস্টাব্দে ইসলামিক ইন্টারমিডিয়েট কলেজে রূপান্তরিত হয়। মাদ্রাসার শিক্ষার্থীদের স্কুল বিভাগে স্থানান্তর করা হয় এবং কলেজ বিভাগ খোলা হয়। ১৯৬৮ সালে কলেজ এবং স্কুলটি আলাদা নামধারণ করে হয় ইসলামিয়া কলেজ এবং ইসলামিয়া হাই স্কুল। তার মধ্যে স্কুলটি হলো বর্তমান ইসলামিয়া সরকারি উচ্চ বিদ্যালয়, ঢাকা।   চিত্রশালা    আরও দেখুন   বাংলাদেশের বিদ্যালয়ের তালিকা  ঢাকা গভর্ণমেন্ট মুসলিম হাই স্কুল  কবি নজরুল সরকারি কলেজ  হাজী মুহাম্মদ মহসিন সরকারি উচ্চ বিদ্যালয়, চট্টগ্রাম   তথ্যসূত্র   বিষয়শ্রেণী:১৮৭৪-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৮৭৪-এ ব্রিটিশ ভারতে প্রতিষ্ঠিত বিষয়শ্রেণী:ঢাকার সরকারি বিদ্যালয় বিষয়শ্রেণী:ঢাকা জেলার বিদ্যালয় বিষয়শ্রেণী:মহসিন ফান্ডের অর্থায়নে প্রতিষ্ঠিত বিষয়শ্রেণী:মাদ্রাসা হতে রূপান্তরিত বিদ্যালয়
শাহ নিয়ামতউল্লাহ প্রাক মুঘল যুগের একজন ওলি ছিলেন।  জীবনী এটা বলা হয়ে থাকে যে, শাহ নিয়ামতউল্লাহ বাগদাদের রাজপুত্র ছিলেন। এটা আরো বলা হয়ে থাকে যে, তিনি তার বিলাসী জীবনযাপন ত্যাগ করে ভারতবর্ষে এসে ইসলাম প্রচার শুরু করেছিলেন। পরবর্তীতে, তিনি বঙ্গে আসেন। তিনি ঢাকায় তার খানকাহ স্থাপন করেছিলেন। তিনি বহু মানুষকে ইসলাম ধর্মে ধর্মান্তরিত করেছিলেন। ঢাকার দিলকুশায় তার মাজার অবস্থিত।  তথ্যসূত্র  বিষয়শ্রেণী:ঢাকার ব্যক্তি বিষয়শ্রেণী:ইসলামি ব্যক্তিত্ব বিষয়শ্রেণী:বাংলাদেশে ইসলাম বিষয়শ্রেণী:বাংলাদেশী সুফি সাধক বিষয়শ্রেণী:বাগদাদের ব্যক্তি
বরগুনা সরকারি মহিলা কলেজ বাংলাদেশের বরগুনা জেলার বরগুনা সদর উপজেলার অন্তর্গত একটি সরকারি শিক্ষাপ্রতিষ্ঠান। ১৯৮৪ সালে প্রতিষ্ঠিত জাতীয় বিশ্ববিদ্যালয়ের অধিভূক্ত কলেজটি উচ্চ মাধ্যমিক ও ডিগ্রি পর্যায়ের সার্টিফিকেট প্রদান করে।   ইতিহাস  কলেজটি ১৯৮৪ সালে উচ্চ মাধ্যমিক কলেজ হিসেবে প্রতিষ্ঠিত হয়, ১৯৮৮ সালে বি.এ(পাস) কোর্স খোলা হয়।  তারিখে কলেজটিকে প্রথম এমপিওভুক্ত করা হয়।   বিবরণ   অবকাঠামো   প্রশাসন   শিক্ষা কার্যক্রম ও পদ্ধতি   সামাজিক কার্যক্রম   পুরস্কার ও সম্মাননা   উল্লেখযোগ্য শিক্ষার্থী   চিত্রশালা   আরও দেখুন   তথ্যসূত্র    বহিঃসংযোগ   বিষয়শ্রেণী:বাংলাদেশের সরকারি মহাবিদ্যালয় বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয় বিষয়শ্রেণী:বরগুনা জেলার মহাবিদ্যালয় বিষয়শ্রেণী:বরগুনা সদর উপজেলা বিষয়শ্রেণী:বাংলাদেশের মহিলা বিশ্ববিদ্যালয় ও মহাবিদ্যালয়